Fahrudin Razi
<s>Fahrudin Muhamed Razi (persijski: فخر الدين رازي), rođen je 1149. u iranskom Raju, a umro 1209. godine u Heratu (današnji Avganistan).</s>

<s>Život i dela 
Fahrudin Razi je bio  ašaritski teolog, poznat po brojnim kritikama koje je izneo protiv filozofa, pa čak i protiv teologa.</s><s>Autor je mnogih dela u različitim naučnim oblastima.</s><s>Jedno od njegovih najvažnijih dela u istoriji islamske filozofije je komentar na Ibn Sinin Išarat.</s>

<s>Napisao je nekoliko knjiga o filozofskim pitanjima, uglavnom vezana za Ibn Sinina mišljenja, u kojima iznosi  najoštrije kritike  protiv filozofije.</s>

<s>Za razliku od ostalih teologa u to vreme, Fahrudin Razi kritikuje filozofske ideje pridržavajući se svojih teoloških principa, a neke od tih ideja prihvata i koristi u svojim teološkim raspravama.</s><s>On u uvodu u svoju knjigu al-Mabahis al-mašrikije osuđuje dve grupe mislilaca: one koji slepo slede starogrčku filozofiju i one koji bezobzirno kritikuju sve što je uopšte povezano s filozofijom.</s>

<s>Uprkos verovanju da naučni poduhvati Fahrudina Razija po mnogim osnovama liče na Gazalijeve, ipak treba istaći da postoje tri značajne razlike u pristupima ova dva islamska mislioca.</s>

<s>Prema utisku koji su ova dva islamska učenjaka ostavila na kasnije mislioce, treba zaključiti da je Fahrudin Razi predstavljao simbol oštrog konfikta između teologa i filozofa.</s><s>To ipak nije bio slučaj sa Gazalijem.</s><s>Stiče se utisak da se Gazali u svojim kasnijim delima, usled konstruktivnog sučeljavanja s filozofskim idejama, upušta u sufizam, odnosno u gnostičko saznanje, dok Fahrudin Razi posle svega ostaje klasičan islamski teolog.</s>

<s>Izvori</s>

<s>Literatura 
 Halilović Tehran, Halilović Seid, Halilović Muamer (2014).</s><s>Kratka istorija islamske filozofije .</s><s>Centar za religijske nauke „Kom”.</s><s>Beograd. str. 77—82.</s>

<s>Perzijski filozofi
Iranski teolozi
Iranski naučnici</s>

